
SC2009-792/15.01.2009 
R E F E R AT

privind aprobarea participării Consiliului Local al Municipiului Timişoara în calitate de partener şi a cofinanţării proiectului de cooperare între Grădinile Zoologice din Timişoara şi Szeged „Trăim în bazinul Carpaţi – dezvoltarea relaţiilor de colaborare între grădinile zoologice Timişoara şi Szeged” realizat în cadrul Programului de Cooperare Transfrontalieră 
 Ungaria - România 2007-2013

Primăria Oraşului Szeged – Ungaria a lansat la sfârşitul anului 2008 o invitaţie Primăriei Municipiului Timişoara pentru a participa la un proiect cooperare transfrontalieră între Grădinile Zoologice din Timişoara şi Szeged. Proiectul de cooperare „Trăim în bazinul Carpaţi – întărirea relaţiilor de colaborare între grădinile zoologice Timişoara şi Szeged”  îşi propune să contribuie la dezvoltarea relaţiilor de cooperare existente între cele două oraşe înfrăţite Szeged – Timişoara, precum şi la dezvoltarea şi promovarea turismului local şi transfrontalier. Turismul este un element esenţial atât pentru conservarea/protejarea obiectivelor de patrimoniu cât şi pentru dezvoltarea socio-economică, în contextul transfrontalier.
Cooperarea între cele două grădini zoologice va avea drept scop dezvoltarea comună, elaborarea în comun a cererii de finanţare în vederea accesării fondurilor europene, ce presupune implementarea în parteneriat a proiectului prin utilizarea resurselor umane şi financiare comune. Acţiunile propuse în cadrul proiectului au caracter transfrontalier şi reprezintă interesele ambelor oraşe.Acestea vizează:  
· Realizarea de diverse amenajări în cadrul Grădinii Zoologice;

· Realizarea de materiale informative şi de prezentare a grădinii zoologice (română, maghiară şi engleză);

· Schimb de experienţă pentru un număr de 90 de copii însoţiţi de 10 cadre didactice la Szeged;

· Salarizarea unei persoane în vederea organizării de  ateliere de lucru, activităţi ecologice – educative;

· Organizarea unui seminar de specialitate (conservarea şi protejarea speciilor, înmulţirea în captivitate a unor animale sălbatice, repopularea cu specii, rezultatele activităţii de cercetare, menţinerea standardelor şi cerinţelor biologice de bunăstare a animalelor aflate în grădinile zoologice);

· Dezvoltarea paginii web actuale prin extinderea acesteia, cu posibilitatea de actualizare a  informaţiilor în strânsă corelaţie cu Grădina Zoologică din Szeged, Primăria Timişoara, Primăria Oraşului Szeged, etc. - (link-uri);

· Realizarea unui punct de informare privind  principalele atracţii din  Grădinile Zoologice din cele două oraşe, diverse activităţi derulate şi diseminarea unor informaţii privind derularea unor lucrări şi proiecte, etc.

Proiectul urmează a fi finanţat prin atragerea de fonduri europene prin „Programul de Cooperare Transfrontalieră Ungaria – România 2007 – 2013”, Axa prioritară 2 Întărirea coeziunii sociale şi economice a zonei de graniţă, domeniul major de intervenţie 2.1. Sprijinirea cooperării transfrontaliere în domeniul afacerilor, subdomeniul 2.1.3. Dezvoltarea turismului” şi vine în întâmpinarea obiectivelor propuse în „Acordul comun de cooperare între oraşele Timişoara şi Szeged în domeniul dezvoltării locale. Cooperarea între grădinile zoologice din cele două oraşe”, semnat în data de 25 aprilie 2007.
Proiectul mai sus menţionat va pune bazele dezvoltării unui pachet de măsuri menite să creeze o strânsă legătură între dezvoltarea turismului şi gestionarea patrimoniului cultural din Timişoara. Activităţile propuse în cadrul proiectului vor contribui, totodată, la dezvoltarea unui parteneriat solid între autorităţile publice din Timişoara şi Szeged care vor fi implicate în elaborarea în comun a cererii de finanţare, în vederea accesării fondurilor europene din „Programul de Cooperare Transfrontalieră Ungaria – România 2007 – 2013”, iar ulterior în implementarea proiectului.
Toate activităţile şi rezultatele proiectului vor fi promovate în mass-media locală cât şi în rândul reprezentanţilor autorităţilor locale şi agenţiilor de turism din Szeged. Impactul transfrontalier al proiectului se va concretiza în principal prin schimburile de experienţă de idei, informaţii şi experienţa între participanţii la acţiunile propuse. 
Grupul ţintă principal al proiectului îl reprezintă populaţia celor două oraşe, Timişoara şi Szeged, şi în mod special Grădina Zoologică din Timişoara, principalul beneficiar al campaniei de promovare.
Prin urmare beneficiarii finali ai rezultatelor proiectului vor fi copiii implicaţi în schimbul de experienţă cu oraşul înfrăţit Szeged, comunitatea locală ce va beneficia din punct de vedere socio-economic şi cultural în urma valorificării potenţialului său turistic, cât şi turiştii a căror experienţă timişoareană va fi mult mai plăcută. Subliniem şi rolul deosebit pe care mass-media îl va avea în campania de promovare a proiectului şi a rezultatelor acestuia.

 Obiectivele acţiunilor propuse:

· Întărirea colaborării între municipalităţile şi oraşele înfrăţite Timişoara şi Szeged;
· Dezvoltarea turismului în cele două oraşe înfrăţite, cu impact transfrontalier;
· Promovarea grădinilor zoologice ca importante puncte turistic în oraşe şi regiuni. 
Rezultatele aşteptate sunt:
· Creşterea numărului de turişti care vizitează oraşele Timişoara şi Szeged;
· Consolidarea relaţiilor dintre funcţionarii publici şi angajaţilor din cele două primării ale oraşelor înfrăţite şi ale celor două grădini zoologice;
· Creşterea numărului de vizitatori al celor grădinilor zoologice Timişoara şi Szeged;
Valoarea totală a proiectului este de 100.000 EURO (cheltuieli eligibile) + T.V.A. aferentă, din care  suma de 2.000 EURO reprezintă contribuţie proprie - 2 %, iar 98% - asistenţă financiară nerambursabilă, defalcată după cum urmează:  85% -UE (FEDR) şi 13% bugetul de stat.
Având în vedere aspectele menţionate mai sus şi oportunităţile oferite de posibilitatea obţinerii unei finanţări 
P R O P U N E M:

          Comisiilor Consiliului Local al Municipiului Timişoara spre aprobare: 
1.  Aprobarea participării Consiliului Local al Municipiului Timişoara, în  calitate de partener, la Proiectul de cooperare între Grădinile Zoologice din Timişoara şi Szeged „Trăim în bazinul Carpaţi – întărirea relaţiilor de colaborare între grădinile zoologice Timişoara şi Szeged”    în cadrul: Programului de Cooperare Transfrontalieră   Ungaria – România 2007-2013, în parteneriat cu Primăria Oraşului Szeged – Ungaria;

2. Aprobarea cofinanţării de la Bugetul Local a proiectului de cooperare între Grădinile Zoologice din Timişoara şi Szeged „Trăim în bazinul Carpaţi – întărirea relaţiilor de colaborare între grădinile zoologice Timişoara şi Szeged”  , cu contravaloarea în lei a sumei de 100 000 EURO, calculată la cursul valutar al B.N.R. la data efectuării plăţii, reprezentând cheltuieli eligibile, la care se adaugă T.V.A. aferentă;
3.  Împuternicirea domnului Gheorghe CIUHANDU în calitate de Primar al Municipiului Timişoara în vederea semnării tuturor documentelor în vederea participării la  Proiectul de cooperare între Grădinile Zoologice din Timişoara şi Szeged „Trăim în bazinul Carpaţi – întărirea relaţiilor de colaborare între grădinile zoologice Timişoara şi Szeged” .

